laion/Wikipedia-Exotic huggingface dataset:
דיפסדידיים

דיפסדידיים או נַחֲשֵׁי חֶלְזוֹנוֹת (Dipsadinae) היא תת-משפחה של נחשים מסדרת הקשקשאים הקרובה למשפחת הזעמניים והלמפרופידיים. בעבר סווגו כמשפחה עצמאית (Dipsadidae), על פי נתונים מולקולריים ונוצרה כבר 1838. בקבוצה מעל 700 מינים. מינים אלה חיים ביבשת אמריקה וכן באיי הודו המערבית. הם מזכירים במראם וגודלם זעמניים ומגיעים לאורך 80 ס"מ או פחות. הם חיים על העצים, על הקרקע או במים וחלקם אפילו מתחפרים באדמה. הם בעלי ראייה חדה ורובם טורפים, אף שחלקם ניזונים רק מרכיכות. סוג Adelphicos סוג Alsophis סוג Amastridium סוג ומין יחיד Amnesteophis melanauchen סוג Apostolepis סוג Arrhyton סוג Atractus סוג Boiruna סוג Borikenophis סוג ומין יחיד Caaeteboia amarali סוג Calamodontophis סוג ומין יחיד Caraiba andreae סוג Carphophis סוג ומין יחיד Cercophis auratus סוג Chersodromus סוג Clelia סוג Coniophanes סוג Conophis סוג Contia סוג Coronelaps סוג מין יחיד Crisantophis nevermanni סוג ומין יחיד Cryophis hallbergi סוג Cubophis סוג ומין יחיד Diadophis punctatus סוג Diaphorolepis סוג נחש חלזונות (Dipsas) סוג ומין יחיד Ditaxodon taeniatus סוג ומין יחיד Drepanoides anomalus סוג Echinanthera סוג Elapomorphus סוג Emmochliophis סוג ומין יחיד Enuliophis sclateri סוג Enulius סוג Erythrolamprus סוג Eutrachelophis סוג Farancia - בו פרנקיה אבקורה סוג Geophis סוג ומין יחיד Gomesophis brasiliensis סוג ומין יחיד Haitiophis anomalus סוג Helicops סוג נחש סלוד-אף (Heterodon) סוג Hydrodynastes סוג Hydromorphus סוג Hydrops סוג Hypsiglena סוג Hypsirhynchus סוג Ialtris סוג Imantodes סוג Leptodeira - בו עין-חתול אמריקאי מפוספס סוג ומין יחיד Lioheterophis iheringi סוג Lygophis סוג Magliophis סוג ומין יחיד Manolepis putnami סוג Mussurana סוג Ninia סוג ומין יחיד Nothopsis rugosus סוג Omoadiphas סוג Oxyrhopus סוג ומין יחיד Paraphimophis rusticus סוג Phalotris סוג Philodryas סוג Phimophis סוג ומין יחיד Plesiodipsas perijanensis סוג Pseudalsophis - בו זעמן גלאפגוס סוג Pseudoboa סוג Pseudoeryx סוג ומין יחיד Pseudoleptodeira latifasciata סוג ומין יחיד Pseudotomodon trigonatus סוג Psomophis סוג ומין יחיד Ptychophis flavovirgatus סוג ומין יחיד Rhachidelus brazili סוג Rhadinaea סוג Rhadinella סוג ומין יחיד Rhadinophanes monticola סוג Rodriguesophis סוג Saphenophis סוג Sibon סוג Sibynomorphus סוג Siphlophis סוג ומין יחיד Sordellina punctata סוג Synophis סוג Tachymenis סוג Taeniophallus סוג ומין יחיד Tantalophis discolor סוג Thamnodynastes סוג Thermophis סוג Tomodon סוג Tretanorhinus סוג Trimetopon סוג Tropidodipsas סוג Tropidodryas סוג Uromacer סוג ומין יחיד Uromacerina ricardinii סוג Urotheca סוג Xenodon סוג Xenopholis מדיה וקבצים בנושא דיפסדידיים בוויקישיתוף דיפסדידיים, באתר ITIS (באנגלית) דיפסדידיים, באתר NCBI (באנגלית) נחשי חלזונות במילון בעלי חיים: נכר (תשל"ב), 1972, באתר האקדמיה ללשון העברית
ריצ'רד וילסון

האם התכוונתם ל... אקדמיה ריצ'רד וילסון (מלומד) (אנ') – מלומד בריטי (נולד ב-1950) ריצ'רד וילסון (פיזיקאי) (אנ') – פיזיקאי אמריקאי (נולד ב-1926) ריצ'רד גאי וילסון (אנ') – היסטוריון מאוניברסיטת וירג'יניה (נולד ב-1940) ריצ'רד ק. וילסון (אנ') – פרופסור לגנטיקה ומיקרוביולוגיה מולקולרית (נולד ב-1959) ריצ'רד ל. וילסון (אנ') – עיתונאי אמריקאי (1905–1981) ריצ'רד פ. וילסון (אנ') – נשיא אוניברסיטת Illinois Wesleyan University ר. מ. וילסון (אנ') – מתמטיקאי אמריקאי (נולד ב-1945) ריצ'רד וילסון (עורך דין) (אנ') – אמנות ריצ'רד וילסון (סופר) (אנ') – סופר מדע בדיוני אמריקאי (1920–1987) ריץ' וילסון (עיתונאי) (אנ') ריצ'רד אדוארד וילסון (אנ') – מלחין אמריקאי (נולד ב-1941) ריצ'רד וילסון (פסל) (אנ') – פסל ומוזיקאי בריטי (נולד ב-1953) ריצ'רד וילסון (צייר) (אנ') – צייר ולשי (1714–1782) קולנוע וטלוויזיה ריצ'רד וילסון (שחקן אוסטרלי) (אנ') – שחקן אוסטרלי יליד בריטניה (נולד ב-1984) ריצ'רד וילסון (במאי) (אנ') – במאי אמריקאי (1915–1991) ריצ'רד וילסון (שחקן) – שחקן בריטי שגילם את ויקטור מלדרו בסדרה הקומית "רגל אחת בקבר" ספורט ריק וילסון (כדורסלן) (אנ') – שחקן כדורסל (נולד ב-1956) ריצ'רד וילסון (כדורגלן, יליד 1956) (אנ') – כדורגלן ושוער ניו זילנדי ריצ'רד וילסון (כדורגלן, יליד 1960) (אנ') – כדורגלן אנגלי
פיתון מקסיקני

פיתון מקסיקני (שם מדעי: Loxocemus bicolor) הוא מין של נחש יחידי בסוגו ובמשפחתו, הלוקסוסמיים (Loxocemidae). נחש זה מכונה פיתון, אף שאיננו שייך למשפחת הפיתוניים. עם זאת הוא נחשב לקרובם הרחוק. הוא חי בטבע במרכז אמריקה ובמקסיקו. נחש זה מגיע לאורך מרבי של 1.57 מטר, אך בדרך כלל אורכו רק 90 ס"מ. כמו קרובו הוא בעל שרירים גדולים, עיניים קטנות ולסת ארוכה בעלת שיניים מחודדות. הוא אינו ארסי והורג את קרבנותיו בלפיתת מוות על ידי שריריו. צבע הקשקשים כהה מלמעלה ולבן למטה, אך לעיתים הפיגמנטים למעלה נעלמים ויש נחשים שראשם לבן לגמרי. הנחש נפוץ ביערות טרופיים, יערות יבשים ובהונדורס וגואטמלה הם נצפו בעמקים יבשים הנשפכים לים הקריבי. מזונם העיקרי מורכב מלטאות וממכרסמים. הם נצפו גם אוכלי ביצי איגואנה. מדיה וקבצים בנושא פיתון מקסיקני בוויקישיתוף פיתון מקסיקני, באתר ITIS (באנגלית) פיתון מקסיקני, באתר NCBI (באנגלית) פיתון מקסיקני, באתר Animal Diversity Web (באנגלית) פיתון מקסיקני, באתר האנציקלופדיה של החיים (באנגלית) פיתון מקסיקני, באתר GBIF (באנגלית) פיתון מקסיקני באתר הרשימה האדומה של IUCN
איסור ספייה

איסור ספייה הוא איסור הלכתי על אדם לצוות או לגרום לאדם אחר, בדרך כלל קטן, לעשות פעולה שיש בה איסור. נאמר בתורה "לֹא תֹאכְלוּם כִּי שֶׁקֶץ הֵם" (ספר ויקרא, פרק י"א, פסוק מ"ב) ודורשת הגמרא על כך: (תלמוד בבלי, מסכת יבמות, דף קי"ד) ”לא תאכלום – לא תאכילום להזהיר גדולים על הקטנים” כוונת הגמרא לומר שמוזהר הגדול מן התורה שלא יספה בידיו לקטן דבר שהוא אסור, כלומר שלא יאכילנו במו ידיו. ונקטו הפוסקים שדין זה של איסור ספייה לא נאמר רק באיסורי אכילה אלא גם בשאר איסורי תורה. אסור לגדול לצוות לקטן לעשות מעשה איסור. יוצא, שאסור מן התורה לומר לקטן לעשות מלאכה בשבת. דין זה נאמר אף בקטן שאינו בנו של המצווה, ואפילו בקטן שלא הגיע לגיל חינוך (גיל שש) איסור זה נקרא בשם ספייה. וכן בשאר איסורי תורה אסור לומר לקטן לעשות פעולה שיש בה איסור. אנשים המורים בטעות לילד קטן לעשות פעולת איסור בשבת כגון להדליק אור שכבה, או לאכול מאכל שכשרותו מפוקפקת בחשבם שאינו מחויב במצוות כי אינו בר מצווה, וממילא אין איסור בכך, עוברים איסור מהתורה. בנוסף, אסור לומר לקטן לעשות בשבת מלאכה שאיסורה מדרבנן (כגון טלטול דבר מוקצה) כן פסק השולחן ערוך, (שולחן ערוך, אורח חיים, סימן שמ"ג, סעיף א'). גם הנותן דבר איסור לפיו של ילד קטן עובר איסור ספייה, וכן כאשר נותנו לידיו בלבד והקטן אכל את דבר האיסור בעצמו (עיין במגן אברהם על סימן שמ"ג ס"ק ג'). וכן הרומז לקטן לעבור איסור או שאומר לו שהדבר מותר גם זה בכלל איסור ספייה. שיטת הרשב"א שמותר לספות לקטן איסור דרבנן, ובלבד שיהיה זה להנאת ולצורך הקטן. לכן, מותר יהיה להורות לקטן לפתוח דלת מקרר בשבת אף אם תידלק נורה בכך (שאסור רק מדרבנן כיוון שאין זו מלאכת מחשבת), אם עושה זאת להוצאת דבר מאכל עבור עצמו. אך אם אין עושה זאת לצורך עצמו אף הרשב"א אוסר. ואמנם, כתב הביאור הלכה ששיטת השו"ע שלא לפסוק כהרשב"א כלל. אם כבה האור בחדר מותר במקום הצורך להעמיד קטן שאינו בר הבנה על יד המתג אף באופן שידוע לנו שהוא עתיד לשחק עם המתג ולהדליק האור, והטעם שאין במעשה זה ספייה משום שהקטן עשה זו מיזמתו ולהנאתו ולא מחמת ציוויו או הוראתו של הגדול. (ואין בזה איסור שביתת בנו וגם לא איסור אמירה לקטן משום שעושה להנאתו ולא לצורך אחרים וכן אין בזה מצות חינוך ללמדו לפרוש מהאיסור, שהרי אינו בר הבנה). חינוך (הלכה) ספיה לקטן, דפי הכנה ומקורות באתר עולמות. דין זה נלמד גם מאיסור אכילת דם ומאיסור טומאת כהנים ושלא כדברי כהרשב"א, עיין בביאור הלכה, שם הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
מרכז שיגור הלוויינים טאיואן

מרכז שיגור הלוויינים טַאיוּאַן, (בסינית: 太原卫星发射中心, באנגלית: Taiyuan Satellite Launch Center או TSLC) הידוע גם בכינוי בסיס 25 (בסינית: 二十五基地), הוא קוסמודרום המיועד לשיגור לוויינים של הרפובליקה העממית של סין. TSLC ממוקם בנפת קלאן, שבמחוז שאנשי. הוא השני משלושת אתרי שיגור שתוכננו במרץ 1966 ונכנס למבצעיות מלאה ב-1968. הבסיס נמצא ברום של 1,500 מטרים מעל פני הים. הגובה יחד עם מזג האוויר היבש מהווים תנאים אידיאליים לאתר שיגור מסוגו. הקוסמודרום משמש בעיקר כדי לשגר לוויינים מטאורולוגיים, לווייני משאבי כדור הארץ ולוויינים לשימוש מדעי על גבי משגרי צ'אנג ז'נג למסלול מסונכרן שמש. TSLC הוא בסיס שיגור מרכזי עבור טילים בליסטיים בין-יבשתיים ומשמש גם כאתר לניסויים יבשתיים בטילים המשוגרים מצוללות (SLBM). באתר קיימים מרכז משימה ומוקד שליטה ובקרה מתקדמים טכנולוגית. ההגעה אליו מתאפשרת בשני קווי רכבת המתחברים עם מסילת נינגוו-קלאן. במתחם הוקמו מספר כני שיגור: LS-7 מתאים לשיגורים של משגרים ממשפחת צ'אנגג'נג. LS-9 מתאים לשיגורים של משגרים ממשפחת צ'אנגג'נג. LS-9A מתאים לשיגורים של משגרים צ'אנגג'נג 6 LS-16 פותח לשיגורים של משגרים צ'אנגג'נג 6 וקואיג'ואו. מדיה וקבצים בנושא מרכז שיגור הלוויינים טאיואן בוויקישיתוף תיאור המתחם ערך זה הוא קצרמר בנושא סין ובנושא מדעי החלל. אתם מוזמנים לתרום לוויקיפדיה ולהרחיב אותו.
באקר

באקר (Bakker) הוא שם משפחה. בשפה ההולנדית משמעותו אופה. האם התכוונתם ל... חרבראנד באקר – סופר הולנדי טהא באקר – ארכאולוג, בלשן והיסטוריון עיראקי קלאס באקר – כדורגלן הולנדי בקר (פירושונים) בייקר
TCR

T Cell Receptor) TCR) הוא הטרודימר המשמש כקולטן של תאי T ומזהה את הפפטיד המוצג על גבי MHC (לא מזהה אנטיגנים חפשיים, לעומת תאי B). הרצפטור מורכב משתי שרשראות טראנסממברנליות: שרשרת α ושרשרת β. האזור העליון בשרשראות הוא האזור המשתנה, הקובע את הפפטיד שיזוהה על ידי הרצפטור. מאחר שהשרשראות הן טראנסממברנליות, זיהוי על ידי TCR יגרום להעברת סיגנלים בתא שיגרמו לשרשרת תהליכים (כולל יצירת חלבונים חדשים, על ידי כניסת סיגנלים לגרעין). ה-TCR מייחד את תאי ה-CTL בכך שכל קולטן TCR קצת שונה מקולטן ה-TCR של תאי ה-CTL האחרים ובכל מערכת חיסון יש מגוון עצום של תאי CTL שלהם קולטני TCR שונים. השוני בקולטן ה-TCR, מאפשר לאוכלוסיית תאי CTL להגיב למגוון רחב של גורמים זרים השונים זה מזה בהתאם לסוג קולטן ה-TCR. בצידי הרצפטור ישנן שתי מולקולות CD-3, שהן קבועות בין כל תאי T. למולקולות CD-3 שני תפקידים עיקריים: סיוע בהעברת TCR שנוצר ב-ER אל פני הממברנה, מבלי תקלות מבחינת מבנה וסידור. תפקיד בהעברת הסיגנלים התוך-תאיים. המפגש בין תא מציג אנטיגן בוגר (מסוג B) לבין תא T המזהה את האפיטופ (הפפטיד) הספציפי, ומגיב לו, מתרחש בבלוטת לימפה (הסיכוי לפגישה אקראית בזרם הדם היא אפסית). כאשר הם נפגשים בבלוטת הלימפה- תא T יחפש את הפפטיד ב-MHC ואז חלה תגובה. תא T הוא תא מאוד גדול. פפטיד ע"ג MHC הוא מולקולה מאוד קטנה. הסיכוי שהם ייפגשו הוא קטן. לכן ישנם שני גורמים עיקריים המגבירים את הסיכוי לאינטראקציה בין TCR על תא T, לבין פפטיד המוצג על MHC: MHC בכמות גדולה- על פני תא מציג אנטיגן יכולות להיות מאות ואלפי מולקולות MHC, כך שהסיכוי ש-TCR יגיב עם הפפטיד המוצג על אחת מהן- עולה. מולקולות CD-2 ו-LFA-1- מולקולות לא ספציפיות ע"ג תא T, המזהות מולקולות על פני תא המטרה (LFA-3, CD-58, ICAM-1, ICAM-2 לא ספציפיות) ומתחילות לפעול לאחר הזיהוי בין MHC ל-TCR. גורמות להדבקה של MHC ל-TCR ומורידות את כמות ה-MHC הנדרשת על מנת להפעיל תגובה השרשראות α ו- β מורכבות מגנים שונים שחשובים לזיהוי האנטיגן. הגנים שמרכיבים את שרשרת אלפא הם: וי (V) ו-ג'יי (J), בעוד ששרשרת בטא מורכבת משרשראות הגן וי (V), די (D) וג'יי (J). במהלך רקומבינציה זו, נבחר מכל אחת מקבוצות הגנים שהזכרנו, בהתאם לשרשרת אלל אקראי. ובעזרת תהליכים נוספים שהינם חלק מהרקומבינציה מתרחש חיבור בין האללים ליצירת שרשראות תקינות, ומשרשראות אלו בנויים הקולטנים. מדיה וקבצים בנושא TCR בוויקישיתוף
דובא

דובא (בערבית: ضباء, תעתיק מדויק: צ'באא'; או ضبا, תעתיק מדויק: צ'בא) היא עיר חוף במחוז תבוכ שבצפון-מערב ערב הסעודית. העיר שוכנת על החוף הצפון-מזרחי של ים סוף, כ-145 ק"מ דרום-מערבית לבירת המחוז תבוכ. לפי מפקד האוכלוסין האחרון משנת 2022 אוכלוסיית העיר מנתה 39,543 בני אדם. העיר מפורסמת בזכות נמלה הישן, הפועל עד היום ומשמש נקודת מסחר דיג ופריקה בצפון הים האדום. מצפון לעיר נמצא שפע של מים מתוקים, ומדרום לה ואדי כפאפה, ואדי סלמה והכפר עמוד. העיר העתיקה של דובא מורכבת משתי שכונות, שכונת החוף ושכונת אלקרפא. בשכונת החוף ניתן לראות רצועת חוף צרה בין שני הרים גבוהים, ובשכונת אלקרפא ניתן לראות את הבתים העתיקים בעיר, השוק הקדום, מסגדים ישנים, הטירה המפורסמת של דובא והנמל הישן. הנמל של דובא מורכב מרציף אחד שנבנה בתקופת הטורקים ולאחר מכן הורחב במשך שלטונו של המלך אבדילאזיז, ומזח הנכנס חמישים מטרים לתוך הים. מדיה וקבצים בנושא דובא בוויקישיתוף Tabouk Region (Saudi Arabia): Places in Governorates - Population Statistics, Charts and Map, citypopulation.de ערך זה הוא קצרמר בנושא גאוגרפיה של ערב הסעודית ובנושא יישובים במזרח התיכון. אתם מוזמנים לתרום לוויקיפדיה ולהרחיב אותו.
אקורד מינורי

אקורד מינורי הוא אקורד המורכב מטרצה קטנה ומקווינטה זכה. שמו ניתן לו מהטרצה הקטנה (מינור = קטן) שבבסיסו. האקורד המינורי נחשב ל"אקורד עצוב" ורגוע מהמז'ורי, או מבטא רגש געגוע, לעומת האקורד מז'ורי שנחשב ל"אקורד שמח" ואנרגטי יותר. האקורד המינורי והאקורד המז'ורי הם האקורדים היסודיים במוזיקה טונאלית. האקורד המינורי המשולש מסומן ב 3 5 {\displaystyle _{3}^{5}} ומורכב כאמור מטרצה קטנה ומקווינטה זכה. שמו של האקורד ניתן לו מצליל השורש שלו. לדוגמה, אקורד רה מינור מורכב מרה, פה ולה (‏האזנה‏Ⓘ‏). היפוך נעשה כאשר צליל הבס הוא אחד מצלילי האקורד שאינו צליל השורש. הופעת צליל הטרצה בבס תעביר את האקורד ממצב יסודי להיפוך ראשון, או סקסטאקורד המסומן ב 3 6 {\displaystyle _{3}^{6}} או בקיצור: 6 {\displaystyle 6} . לדוגמה, באקורד רה מינור סקסטאקורד, הצליל פה יופיע בבס. כאשר צליל הקווינטה מופיע בבס האקורד עובר להיפוך שני, או קוורטסקסטאקורד המסומן ב 4 6 {\displaystyle _{4}^{6}} . לדוגמה, באקורד רה מינור קוורטסקסטאקורד הצליל לה יופיע בבס. אקורד מינור שבע הוא ספטאקורד לא-דומיננטי. אקורד מינורי עם ספטימה קטנה נקרא מינור שבע, או מינור-קטן שבע. לדוגמה, אקורד רה מינור-קטן שבע מורכב מרה, פה, לה ודו. אקורד מינורי עם ספטימה גדולה נקרא מינור שבע-גדול. לדוגמה, אקורד רה מינור-גדול שבע מורכב מרה, פה, לה ודו דיאז. לשני האקורדים פונקציה הרמונית זהה, אך תפקידים שונים במודולציות ובהולכת קולות. אקורד מז'ורי מדיה וקבצים בנושא אקורד מינורי בוויקישיתוף
כדורסל באולימפיאדת רומא (1960)

אולימפיאדת 1960 נערכה ברומא, איטליה. תחרויות הכדורסל נערכו בין ה-26 באוגוסט ל-10 בספטמבר. זו הייתה תחרות כדורסל החמישית במשחקים האולימפיים. בתחרות השתתפו 192 ספורטאים מ-16 נבחרות גברים. המשחקים נערכו ב-Palazzetto dello Sport ובפאלאלוטומטיקה. נבחרת ארצות הברית (ארצות הברית) זכתה במדליית זהב בפעם החמישית ברציפות. המדינה המארחת - איטליה קבוצות מאולימפיאדת מלבורן - ארצות הברית ברית המועצות, אורוגוואי, צרפת, בולגריה, ברזיל, הפיליפינים, יפן (8) קבוצות ממשחקים הפאן אמריקאיים 1959 שלא זכו להעפלה במסגרת אחרת - מקסיקו, פוארטו ריקו קבוצות שזכו בתחרות מקדימה שנערכה בבולוניה - צ'כוסלובקיה, ספרד, הונגריה, יוגוסלביה, פולין (5) נבחרת ישראל בכדורסל השתתפה בתחרות המוקדמת שנערכה בבולוניה בחודש אוגוסט 1960. בשלב המוקדם הנבחרת הפסידה לפולין 53-78 ויוון 43-65. בעקבות ניצחונות על שווייץ 66-43 ואוסטריה 64-49, הנבחרת עלתה לשלב השני. בשלב השני היא הפסידה להונגריה 78-86 וליוגוסלביה 61-62. בעקבות כך, היא לא הצליחה להעפיל לתחרות אולימפית. גם במשחק האחרון נגד קנדה הנבחרת הפסידה 59–60. מדיה וקבצים בנושא כדורסל באולימפיאדת 1960 בוויקישיתוף תיאור התחרות תוצאות באתר פיב"א נבחרת ישראל בתחרות קדם-אולימפית
SXDF-NB1006-2

SXDF-NB1006-2 היא גלקסיה רחוקה שממוקמת בקבוצת הכוכבים לוויתן, עם הסחה לאדום של z=7.213 השקולה להתרחקות במהירות של כ-290,000 ק"מ לשנייה. הגלקסיה נמצאת במרחק של 12.91 מיליארד שנות אור מכדור הארץ. הגלקסיה התגלה על ידי טלסקופ "סוברו". הגלקסיה הוכרזה ביוני 2012 כגלקסיה הכי רחוקה, כאשר לפני כן הגלקסיה הכי רחוקה שהתגלתה הייתה GN-108036, שאף היא התגלתה גם על ידי טלסקופ סוברו. SXDF-NB1006-2, בבסיס הנתונים SIMBAD לגרמי שמיים אסטרונומיים
גוסטבו וארלה

גוסטבו אנטוניו וארלה רודריגס (בספרדית: Gustavo Antonio Varela Rodríguez, נולד ב-14 במאי 1978 במונטווידאו שבאורוגוואי) הוא כדורגלן עבר אורוגוואי, ששיחק במרבית הקריירה שלו בעמדת הקשר הימני בנסיונל מליגת העל האורוגוואית, בשאלקה 04 מהבונדסליגה, ובנבחרת אורוגוואי, עמה השתתף במונדיאל 2002 ובקופה אמריקה 2004. וארלה שיחק כנער במועדון הפאר האורוגוואי נסיונל, ובשנת 1998 החל לשחק בקבוצה הבוגרת של המועדון. בנסיונל הפך וארלה במהרה לשחקן מפתח, וזכה עם המועדון בארבע אליפויות של ליגת העל האורוגוואית, בשנים 1998, 2000, 2001 ו-2002. בשנת 2002 חתם וארלה בשאלקה 04, בצוותא עם חברו לנבחרת אורוגוואי, דריו רודריגס. בעונתו הראשונה של וארלה בשאלקה 04, 2002-03, היה וארלה שחקן מפתח בקבוצה, והבקיע ארבעה שערי ליגה, אך בעונת 2003/04 כמעט שלא שיחק, ואף מצא את עצמו לעיתים בקבוצת המילואים. בעונת 2005/06 חזר וארלה להיות שחקן מפתח בשאלקה 04, והיה חלק מקישור איכותי שכלל את לבאן קוביאשווילי, לינקולן, פביאן ארנסט וכריסטיאן פאולסן. באותה עונה וארלה ושאלקה סיימו במקום הרביעי בבונדסליגה. גם עונת 2006/07 נחשבה לעונה טובה עבור וארלה ושאלקה, שסיימו את הבונדסליגה במקום השני, מרחק שתי נקודות מהאלופה שטוטגרט. בשתי העונות הבאות, וארלה כמעט שלא שיחק, ובתום עונת 2008/09, עת פקע חוזהו, עזב וארלה את שאלקה לאחר שבע עונות, שלוו בפציעות ובחוסר עקביות ביכולתו של וארלה, שצבר 82 הופעות ליגה בלבד, וחזר לנסיונל, שם שיחק עד לשנת 2011 והוסיף זכייה נוספת באליפות, כאשר במהלך תקופה זו הושאל לזמן קצר לקילמס אתלטיקו קלוב מארגנטינה. בשנת 2011 עבר וארלה למועדון הכדורגל סרו האורוגוואי, ושיחק בו לפרקים, כאשר משחקו האחרון במועדון נערך בשנת 2014. וארלה ערך את הופעת הבכורה בנבחרת אורוגוואי בשנת 2000, והשתתף עמה במונדיאל 2002, בו שיחק את מלוא הדקות בטורניר בו הודחה אורוגוואי בשלב הבתים עם שתי נקודות, ובקופה אמריקה 2004, אותה סיימה אורוגוואי במקום השלישי. בשנת 2006 ערך וארלה את הופעתו ה-26 והאחרונה במדים הלאומיים. עם נסיונל: אליפות ליגת העל האורוגוואית (5): 1998, 2000, 2001, 2002, 2011 עם שאלקה 04: גביע הליגה הגרמנית: 2005 מדיה וקבצים בנושא גוסטבו וארלה בוויקישיתוף גוסטבו וארלה, באתר Transfermarkt גוסטבו וארלה, באתר Fussballdaten.de (בגרמנית) גוסטבו וארלה, באתר WorldFootball.net גוסטבו וארלה, באתר National Football Teams גוסטבו וארלה, באתר FootballDatabase.eu גוסטבו וארלה, באתר ESPN פרופיל המאמן, באתר Transfermarkt
גדרות ההפרדה של אוסטריה

גדרות ההפרדה של אוסטריה הן מחסומי הפרדה ומתקני ניהול הגירה שנבנו על ידי אוסטריה בין נובמבר 2015 לינואר 2016 בגבול שלה עם סלובניה וב-2016 בגבול עם איטליה עקב משבר הפליטים באירופה. אורכה של הגדר בגבול סלובניה הוא כמה קילומטרים, והיא כוללת מתקני משטרה לסקירה של המהגרים. מתקן ניהול הגירה נוסף בגבול איטליה נבנה ב-2016. בפברואר 2016 יזמה אוסטריה הסכם עם מדינות הבלקן במטרה לעצור את זרם המהגרים מיוון למרכז אירופה. באוקטובר 2015, במהלך משבר הפליטים באירופה, הכריזה אוסטריה על כוונותיה לבנות גדר הפרדה בגבול עם סלובניה, במטרה להאט את זרם המהגרים למדינה. הגדר אמורה תחילה להיבנות לאורך 3.7 קילומטר, במעבר הגבול העמוס ביותר בין סלובניה לאוסטריה, ליד ספילפלד. על פי שרת הפנים האוסטרית, יוהאנה מיקל-לייטנר, הגדר תהיה בגובה 2.2 מטר. הבנייה החלה בתחילת נובמבר 2015 והסתיימה בינואר 2016. בפברואר 2016 אמרה שרת הפנים שאוסטריה תרשה ל-80 מבקשי מקלט להיכנס למדינה כל יום, ויוגבל מספרם של מבקשי המקלט שיורשו לחצות את אוסטריה למדינות השכנות לה לכ-3,200 מדי יום. אם הכמויות יחצו את המספרים האלה, אוסטריה תסגור את גבולותיה. באותו זמן היו כ-200 מבקשי מקלט באוסטריה. באפריל 2016 התראיין מפקד משטרה במחוז טירול לעיתון מקומי וסיפר כי ייתכן ואוסטריה תבנה גדר באורך 400 מטרים במעבר ברנר עם איטליה. באותו מקום נבנה מתקן ניהול הגירה. רויטרס, עברה את הגבול: אוסטריה מקימה גדר הפרדה, באתר ynet, 28 באוקטובר 2015. אוסטריה בונה גדר בגבול סלובניה, באתר דויטשה ולה, 13 בנובמבר 2015 סוכנויות הידיעות‏, השסעים באיחוד מעמיקים: אוסטריה תכניס רק 80 מבקשי מקלט מדי יום, באתר וואלה, 19 בפברואר 2016. סוכנויות הידיעות, האם אוסטריה תסגור את הגבול עם איטליה?, באתר nrg‏, 27 באפריל 2016. באתר BBC
יחסי בולגריה–טורקיה

יחסי בולגריה–טורקיה הם יחסי החוץ בין בולגריה לטורקיה. לבולגריה יש שגרירות באנקרה, שתי קונסוליות כלליות באיסטנבול ואדירנה, וקנצלר בבורסה. לטורקיה יש שגרירות בסופיה ושתי קונסוליות כלליות בפלובדיב ובורגס. שתי המדינות חברות מלאות בנאט"ו. בנוסף, בולגריה חברה באיחוד אירופי וטורקיה מועמדת לכך. בולגריה נכבשה בידי האימפריה העות'מאנית במהלך המאה ה-14, וזכתה בעצמאותה ממנה במאה ה-19. בשנות החמישים שררה מתיחות בגבול שתי המדינות. מדיה וקבצים בנושא יחסי בולגריה–טורקיה בוויקישיתוף נ. י. קושטאי, תורכיה, המזרח החדש 2, חוברות 1–4, אוקטובר 1950 / חשון תשי"א, עמ' 69 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
קסנוטיפלופיים

קסנוטיפלופיים (שם מדעי: Xenotyphlopidae) היא משפחה של נחשים קטנים המזכירים את הנחשיליים שבעבר היו שייכים אליהם. משפחה זו כוללת סוג אחד - נחשיל מדגסקר ובו מין אחד האנדמי למדגסקר. מין זה קטן ביותר ועיניו קטנות מאוד. והוא בעל מקור קטן ומעוגל. הוא ייחודי בכך שהוא נושם באופן ייחודי ואין לו קנה נשימה. מין זה נחקר רק בזמן האחרון, כשבתחילה שויך למשפחת הנחשיליים, אך בהמשך על פי דגימות מולקולריות הוא עבר למשפחה עצמאית. Xenotyphlops grandidieri קסנוטיפלופיים, באתר ITIS (באנגלית) קסנוטיפלופיים, באתר NCBI (באנגלית) קסנוטיפלופיים, באתר האנציקלופדיה של החיים (באנגלית) קסנוטיפלופיים, באתר GBIF (באנגלית)
אנומוכיליים

אנומוכיליים (שם מדעי: Anomochilidae) היא משפחה של נחשים החיים בדרום-מזרח אסיה. במשפחה זו סוג יחיד ובו 3 מינים. אלו נחשים קטנים באורך של עד 50 ס"מ והם בעלי עיניים קטנות, זנב קצר ואין להם קנה נשימה. צבעם אפור כהה מפוספס בצהוב או אדום כהה. נחשים אלה שהם קרובי משפחת הסילינדרופיים, הם מיני הביניים בין הנחשים העיוורים (Scolecophidia) לנחשים המפותחים (Alethinophidia). הם קטנים יחסית וניזונים רק חסרי חוליות ורוב זמנם הם מצויים במחילות באדמה. משפחת אנומוכיליים (Anomochilidae) סוג נחש צינור גמד (Anomochilus) מין נחש צינור מנומר (Anomochilus leonardi) מין נחש צינור סומטרי (Anomochilus weberi) מין נחש צינור הררי (Anomochilus monticola) אנומוכיליים, באתר ITIS (באנגלית) אנומוכיליים, באתר NCBI (באנגלית) אנומוכיליים, באתר Animal Diversity Web (באנגלית) אנומוכיליים, באתר האנציקלופדיה של החיים (באנגלית) אנומוכיליים, באתר GBIF (באנגלית)
אליפות אירופה בשחייה 2016

אליפות אירופה בשחייה נערכה בלונדון, בירת הממלכה המאוחדת, בין ה-9 במאי ל-22 במאי 2016 במרכז ספורט המים. זו הפעם השנייה בה לונדון מארחת את התחרות, אחרי שכבר אירחה אותה בשנת 1938. נבחרת בריטניה המארחת זכתה באליפות זו במקום הראשון, לאחר שזכתה ב-10 מדליות זהב, 11 מדליות כסף, 12 מדליות ארד ו-33 מדליות בסך הכל. נבחרת הונגריה שסיימה שנייה עם 10 מדליות זהב, 4 מדליות כסף, 6 מדליות ארד ובסך הכל 20 מדליות, צברה את כולן פרט למדליית ארד אחת בתחרויות השחייה שאותן סיימה במקום הראשון. גרגוריו פלטריניירי (איטליה איטליה), קבע במשחה ל-1500 מטר שיא אירופה חדש של 14:34.04 דקות, שיא אירופה היחידי שנקבע באליפות זו. באליפות נקבעו 20 שיאי אליפות חדשים. קטינקה הוסו (הונגריה הונגריה), זכתה ב-5 מדליות, 4 זהב ו-1 כסף. בוגלרקה קפש (הונגריה הונגריה), זכתה ב-4 מדליות זהב. פרנצ'סקה הלסול (בריטניה בריטניה), זכתה ב-5 מדליות, 3 זהב (2 בשליחים), 1 כסף ו-1 ארד. ראנומי קרומווידג'ויו (הולנד הולנד), זכתה ב-4 מדליות, 3 זהב (2 בשליחים) ו-1 כסף. שרה שסטרם (שוודיה שוודיה), זכתה ב-4 מדליות, 3 זהב (2 בשליחים) ו-1 ארד. אדם פיטי (בריטניה בריטניה), זכה ב-4 מדליות זהב (2 בשליחים). סבסטיאן ורסכורן (הולנד הולנד), זכה ב-4 מדליות, 3 זהב (2 בשליחים) ו-1 כסף. לאסלו צ'ה (הונגריה הונגריה), זכה ב-4 מדליות, 2 זהב, 1 כסף ו-1 ארד. נבחרת של 27 שחיינים (4 נשים ו-23 גברים), הנבחרת הגדולה בתולדות המדינה באירוע זה. נקבעו 4 שיאים ישראליים (3 אישיים ו-1 בשליחים). גל נבו - זכה במדליית כסף במשחה ל-200 מטר מעורב אישי יעקב טומרקין - זכה במדליית כסף במשחה ל-200 מטר גב אנדראה מורז סיימה במקום חמישי במשחה ל-100 מטר חופשי יונתן קופלב סיים במקום חמישי במשחה ל-50 מטר גב יעקב טומרקין סיים במקום שישי במשחה ל-100 מטר גב גיא ברנע סיים במקום שישי במשחה ל-50 מטר גב גל נבו סיים במקום שביעי במשחה ל-400 מטר מעורב אישי מירון חרותי סיים במקום שמיני במשחה ל-50 מטר פרפר וקבע שיא ישראלי חדש אתר האינטרנט הרשמי של אליפות אירופה בשחייה 2016 האתר הרשמי של האליפות אליפות אירופה בשחייה 2016, ברשת החברתית פייסבוק אליפות אירופה בשחייה 2016, ברשת החברתית אקס (טוויטר) רק שני שחיינים מכל מדינה רשאים להשתתף בשלב חצי הגמר. למרות שהתברג בין 16 השחיינים המהירים במשחה ולכן אמור היה להשתתף בשלב חצי הגמר, דוד גמבורג סיים שלישי מבין השחיינים הישראלים. רק שני שחיינים מכל מדינה רשאים להשתתף בשלב חצי הגמר. למרות שלא התברג בין 16 השחיינים המהירים במשחה ולאחר הוצאתם של שני שחיינים אוקראינים שסיימו במקום שלישי ורביעי במדינתם, הוא דורג במקום 16 ועלה שלב חצי הגמר. רק שני שחיינים מכל מדינה רשאים להשתתף בשלב חצי הגמר. למרות שהתברג בין 16 השחיינים המהירים במשחה ולכן אמור היה להשתתף בשלב חצי הגמר, יונתן קופלב סיים רביעי מבין השחיינים הישראלים.